
Maszkulinitások F. Scott Fitzgerald A nagy Gatsby című regényében

„Masculinities in F. Scott Fitzgerald’s The Great Gatsby” című dolgozatom a világhírű amerikai modernista regény férfi szereplőinek hierarchikus viszonyát vizsgálja. R.W. Connell szociológus elméletét követve ismertetem, hogyan jelennek meg a regényben a hegemón, a cinkos, az alárendelt, illetve a marginalizált maszkulinitás képviselői. Emellett Eve Kosofsky Sedgwick homoszocialitás-fogalmára alapozva tárgyalom a a regénybeli karakterek egymáshoz, illetve a női szereplőkhöz fűződő kapcsolatainak dinamikáját, ezzel is alátámasztva a patriarkális hierarchia megjelenését és fontosságát a regényben.



